***NADÁCIA MINISTERSTVA HOSPOD8RSTVA SLOVENSKEJ REPUBLIKY***

***Mierová 19, 827 15 Bratislava***

***Výročná správa***

***za rok 2017***

***Máj 2018***

***Obsah***

1. ***Úvod....................................................................................................................str. 3***
2. ***Informácie o činnosti Nadácie.......................................................................str. 3-5***
3. ***Prehľad príjmov (výnosov) podľa zdroja ich pôvodu.......................................str. 6***
4. ***Prehľad o daroch...............................................................................................str.6***
5. ***Prehľad o fyzických osobách a právnických osobách, ktorým Nadácia poskytla prostriedky na verejnoprospešný účel...............................................................str. 6***
6. ***Celkové výdavky (Náklady)................................................................................str. 6***
7. ***Odmena za výkon funkcie správcu nadácie a iného orgánu............................str. 6***
8. ***Investície uskutočnené v roku 2017..................................................................str. 6***

***Prílohy***

1. ***Prehľad o príjmoch a výdavkoch Nadácie za rok 2017***
2. ***Výdavky Nadácie za rok 2017***
* ***Správa audítora o overení ročnej účtovnej závierky za rok 2017***
* ***Účtovná závierka k 31.12.2017***
1. ***Úvod***

Nadácia Ministerstva hospodárstva Slovenskej republiky (ďalej len Nadácia) zastupovala záujmy Slovenskej republiky a Európskej komisie v rámci Slovenského poprivatizačného fondu (ďalej iba Fondu), ktorý vznikol na základe medzinárodných zmlúv. Európska banka pre obnovu a rozvoj (EBOR), Európska komisia (EK) a fondový manažér sa zaviazali zainvestovať vo forme navýšenia kapitálu do slovenských súkromných spoločností, ktoré sa ocitli v prechodných finančných problémoch celkovú sumu 43,3 mil. Eur, s tým, že EK poskytla ďalších 8 mil. Eur na technickú pomoc pri podpore a rozbehu celého projektu. Zdroje poskytnuté z EK zostanú trvalo na Slovensku a po uplynutí činnosti Fondu sa použijú na obdobný účel ako boli určené pri jeho vzniku. Dohody o vzniku Slovenského poprivatizačného fondu boli podpísané 3. Apríla 1996 v Bruseli.

Správcom Fondu bol do augusta 2000 Fondový manažér, spoločnosť Framlington /CET, Investment Managers Ltd. so sídlom v Bratislave. Dňa 29. Augusta 2000 bola podpísaná Zmluva so spoločnosťou East Fund Management Cyprus Ltd. (EFM). EFM – organizačná zložka Bratislava má sídlo na adrese: Podháj 15, 841 03 Bratislava. EFM sa stala novým správcom Fondu (fondovým manažérom). Spoločnosť EFM bola vybratá na základe medzinárodného tendra, ktorý vyhlásila EBOR v Londýne. Spoločnosť EFM ukončila svoju činnosť správcu Fondu k 31. 12. 2009, kedy Fond ukončil svoju činnosť.

1. ***Informácia o činnosti Nadácie***

Zriaďovateľom nadácie je Ministerstvo hospodárstva SR so sídlom na Mierovej ulici číslo 19 v Bratislave, IČO 686832, zastúpené ministrom.

Sídlom Nadácie je Mierová ulica číslo 19 v Bratislave.

Nadácia bola zriadená na čas neurčitý, IČO 31747221, telefón: (421) 2-4854 7042,

Majetkový vklad zriaďovateľa do Nadácie je 6 639 Eur. Bol splatený v plnej výške a tvorí základné imanie.

V súčasnosti už EBOR nemá zastúpenie s Správnej rade Nadácie. V zmysle Memoranda o porozumení, ktoré bolo uzavreté v júni 2005 medzi Komisiou Európskej únie, Ministerstvom financií SR, Ministerstvom hospodárstva SR, Nadáciou na podporu priemyslu a podnikania a Európskou bankou pre obnovu a rozvoj prestávala byť EK postupne zapojená do Fondu a uvoľnila aj všetky formálne a neformálne zastúpenia v radách a komisiách, či už na úrovni Fondu alebo na úrovni Nadácie. Memorandum o porozumení malo za cieľ potvrdiť a objasniť dôsledky postupného odstupovania EK z projektu SPPF po vstupe Slovenskej republiky do Európskej únie dňa 1. mája 2004. Odstúpenie EK žiadnym spôsobom neovplyvnilo normálnu implementáciu projektu SPPF ani vzťahy zostávajúcich strán v SPPF pre tento projekt.

 Účel Nadácie bol upravený a zaregistrovaný na Ministerstve vnútra Slovenskej republiky, ktoré vydalo rozhodnutie a zapísalo zmeny v registri vo februári 2011. Účelom Nadácie je modernizácia a rozvoj malých a stredne veľkých sprivatizovaných a súkromných slovenských podnikov prostredníctvom akciového kapitálu z prostriedkov Nadácie, operácií s akciovými a kvázi-akciovým kapitálom v týchto podnikoch, podporený pomocou pri radení podnikov. Zároveň je verejnoprospešným účelom Nadácie realizácia a podpora spoločenských, ekonomických a iných aktivít a projektov smerujúcich k:

1. rozvoju malého a stredného podnikania za účelom podpory zamestnanosti a ekonomického rastu Slovenskej republiky,
2. modernizácií malých a stredných podnikov,
3. vytváraniu špecifických nadačných fondov na podporu účelu Nadácie.

V súlade so zákonom a štatútom Nadácie môžu byť príjmy plynúce z aktivít Nadácie, vrátane výnosov z investícií, použité iba v súlade s účelom Nadácie a na zabezpečenie činnosti Nadácie.

 Vláda Slovenskej republiky zriadila Nadáciu ako orgán, prostredníctvom ktorého sa podieľala na činnosti Slovenského poprivatizačného fondu, a ktorému sa zasielali prostriedky kmeňového kapitálu. Kmeňový kapitál sa investoval v súlade s podmienkami a termínmi Dohody o riadení Fondu uzatvorenej medzi Fondovým manažérom, Nadáciou a Európskou bankou pre obnovu a rozvoj.

 Európska komisia konajúca prostredníctvom Programu PHARE odsúhlasila vláde Slovenskej republiky na báze nenávratnosti poskytnutie 12 mil. EUR na účely investovania Nadácie v rámci Fondu a ďalších 8 mil. EUR na technickú pomoc pri realizácii celého projektu.

 Nadácia bola poverená spravovať zdroje kmeňového kapitálu v súlade s podmienkami Dohody o riadení Fondu. Prostriedky kmeňového kapitálu používala a používa výlučne na účely Fondu a osobitne pre financovanie podielu Nadácie na investovaní do podnikov a iné výdavky tak, ako predpokladá Dohoda o riadení Fondu.

 Európska komisia podľa Dohody prevádzala Nadácii prostriedky kmeňového kapitálu podľa relevantných Finančných memoránd.

 V rámci bodu A. uznesenia vlády SR č. 227/2013 zo dňa 15.05.2013 vláda SR zobrala na vedomie materiál „Opatrenia v hospodárskej politike na podporu hospodárskeho rastu“. Opatrenie v rámci Prioritnej oblasti č. 2: podpora zamestnanosti bod 2.13 „Nadácia na podporu priemyslu a podnikania“ charakterizovalo podporu zamestnanosti nasledovne: *„Predmetom opatrenia je revidovať spôsob a účel podpory z NPPP v prospech návratnej podpory tých projektov, ktoré vytvoria nové pracovné miesta u mladistvých do 29 rokov“.*

V súvislosti s úlohou a bodom 2.13 Opatrení boli analyzované možnosti Nadácie na podporu priemyslu a podnikania realizovať projekty podpory návratnou (revolvingovou) formou, a to najmä v nadväznosti na zákonné obmedzenia nakladania s majetkom nadácie a obmedzenia výkonu podnikateľskej činnosti obsiahnuté zákone č. 34/2002 Z. z. o nadáciách v znení neskorších predpisov a do Porady vedenia Ministerstva hospodárstva SR bol predložený materiál **„Zabezpečenie realizácie projektov podpory mladých návratnou formou v rámci „Nadácie Ministerstva hospodárstva Slovenskej republiky “.**

Porada vedenia Ministerstva hospodárstva SR na svojom rokovaní 28.11.2013 schválila Alternatívu č. 2 zabezpečenia realizácie projektov podpory mladých návratnou formou v rámci nadácie na podporu priemyslu a podnikania, pričom táto počíta so zlúčením Nadácie s nadáciou, ktorá bude vytvorená v rámci Slovak Business Agency (predtým NARMSP) a realizovanie projektov návratnej (revolvingovej) podpory prostredníctvom Nadácie Slovak Business Agency (predtým NARMSP) v spojení s inými programami podpory (napr. mikropôžičkový program) bez potreby priameho zapojenia ministerstva.

1. ***Prehľad príjmov (výnosov) podľa zdrojov ich pôvodu***

Prehľad príjmov podľa zdrojov a ich pôvodu je uvedený v prílohe č. 1. K Výročnej

správe za rok 2017.

1. ***Prehľad o daroch***

V roku 2017 Nadácia neobdržala na podporu svojej činnosti žiaden peňažný dar.

1. ***Prehľad o fyzických osobách a právnických osobách, ktorým Nadácia poskytla prostriedky na verejnoprospešný účel***

Nadácia neposkytla v roku 2017 žiadne prostriedky na verejnoprospešný účel ani neinvestovala do žiadnej novej spoločnosti.

1. ***Zmeny vykonané v nadačnej listine a v zložení orgánov, ktoré nastali v hodnotenom období***

V roku 2017 boli realizované nasledovné zmeny s účinnosťou od 26.07.2017:

**Správna rada** do 25.07.2017 : Ing. Andrea Vargová, Ing. Peter Ondrejka, Ing. Vladimír Turček

Od 26.07.2017 : Ing. Andrea Krajčíková, PhD., Doc. JUDr. Boris Balog, PhD.,

Mgr. Martin Svoboda

* **Verejnoprospešný účel** do 25.07.2017 :

• modernizácia a rozvoj sprivatizovaných a súkromných slovenských podnikov prostredníctvom akciového kapitálu z prostriedkov Nadácie, operácií s akciovým a kvázi-akciovým kapitálom v týchto podnikoch podporený pomocou pri riadení podnikov

• podpora informovanosti verejnosti prostredníctvom dostupných informačných a masmediálnych kanálov o možnostiach a spôsoboch zapojenia sa širokej verejnosti do podnikateľských aktivít a možností získania podpory a pomoci zo strany Nadácie ako aj MH SR

• Finančné prostriedky ako aj odborná pomoc budú poskytované na projekty a aktivity podnikateľských subjektov na Slovensku, ktoré takúto pomoc potrebujú a o jej poskytnutie Nadáciu požiadajú. Musia však spĺňať Nadáciou stanovené podmienky pre poskytnutie pomoci.

Od 26.07.2017:

• modernizácia a rozvoj slovenských podnikov prostredníctvom akciového kapitálu z prostriedkov Nadácie, operácií s akciovým a kvázi-akciovým kapitálom v týchto podnikoch podporený pomocou pri riadení podnikov

• podpora informovania verejnosti o možnostiach a spôsoboch zapojenia sa širokej verejnosti do podnikateľských aktivít a možnostiach získania podpory a pomoci zo strany Nadácie, ako aj MH SR

• ako aj podpora širších verejnoprospešných aktivít samosprávy, podpora detí a mládeže, podpora rozvoja telovýchovy, rozvoja a ochrany prírodných a kultúrnych hodnôt a ochrany zdravia. ( doplnene)

• finančné prostriedky , ako aj odborná pomoc budú poskytované predovšetkým na projekty podporujúce rozvoj podnikania a iné verejnoprospešné aktivity podnikateľských subjektov, záujmových združení právnických osôb, neziskových organizácií, občianskych združení, miest a obcí, ktoré takúto pomoc potrebujú a o jej poskytnutie Nadáciu požiadajú, pričom tieto však musia spĺňať Nadáciou stanovené podmienky pre poskytnutie pomoci.

* **Vymedzenie členstva v Správnej rade** do 25.07.2017 :

Členom Správnej rady môže byť len fyzická osoba, ktorá je v plnom rozsahu spôsobilá

na právne úkony

Od 26.07.2017:

Členom Správnej rady môže byť len fyzická osoba z radov zamestnancov Ministerstva

hospodárstva Slovenskej republiky, ktorá je v plnom rozsahu spôsobilá na právne úkony

* **Zánik členstva v Správnej rade** do 25.07.2017:

Vymedzené nebolo

Od 26.07.2017:

ukončením štátnozamestnaneckého pomeru s Ministerstvom hospodárstva Slovenskej

republiky

* **Okruh osôb, ktorým sa poskytujú prostriedky** do 25.07.2017:

Prostriedky Nadácie sa poskytujú právnickým a fyzickým osobám

Od 26.07.2017:

Prostriedky Nadácie sa poskytujú prijímateľom v zmysle článku II. ods. 3 tejto Nadačnej

listiny

1. ***Odmena za výkon funkcie správcu nadácie a iného orgánu***

V roku 2017 bola správcovi nadácie vyplatená odmena za výkon funkcie vo výške 3 500,00€ brutto  na základe pracovnej zmluvy nepravidelný príjem.

***Investície uskutočnené v roku 2017***

V roku 2017 Nadácia neuskutočnila žiadne nové investície

 V Bratislave 30. mája 2018

Príloha č. 1 k Výročnej správe Nadácie Ministerstva hospodárstva Slovenskej republiky za rok 2017

**Celkové výdavky Nadácie Ministerstva hospodárstva Slovenskej republiky (ďalej len Nadácia) v členení na výdavky podľa jednotlivých druhov činností Nadácie a osobitne výška sumy výdavkov na správu Nadácie**

|  |  |  |
| --- | --- | --- |
| **1.** | Výdavky nadácie na podporu účelu Nadácie v súlade s Nadačnou listinou Nadácie | **0,00** |
| **2.** | Výdavky na správu Nadácie\* | **15284,41** |
| **3.** | Nákup DIMA a IMA | **0,00** |
| **4.** | Daň z úrokov na vkladoch | **28,56** |

\*zahŕňajú plnenie rozpočtu k 31. 12. 2017

 a odpisy

**Prehľad príjmov podľa zdrojov ich pôvodu**

**Príjmami Nadácie sú:**

|  |  |  |
| --- | --- | --- |
| 1. | **Výnosy z majetku Nadácie*** Príjmy z prenájmu majetku Nadácie
* Úroky z peňažných vkladov v bankách a pôžičiek
* Výnosy z cenných papierov
 |  **0,00** |
| **637,69** |
| **0,00** |
| 2. | Výnosy z verejných zbierok | **0,00** |
| 3.  | Výnosy z lotérií a iných podobných hier | **0,00** |
| 4. | Výnosy z organizovaných kultúrnych, vzdelávacích, spoločenských alebo športových akcií | **0,00** |

***Prehľad o stave majetku a záväzkov Nadácie***

|  |  |  |  |
| --- | --- | --- | --- |
|  |  | **K 1. 1. 2017** | **K 31. 12. 2017** |
| 1. | Hmotný investičný majetok | **0,00** | **0,00** |
| 2. | Dlhodobý finančný majetok | **392947,17** | **392947,17** |
| 3. | Daňové pohľadávky | **876,27** | **1512,69** |
| 4. | Dlhodobé záväzky | **0,00** | **0,00** |
| 5. | Daňové záväzky | **2683,04** | **34,33** |
| 6.7.8. | Krátkodobé rezervyNevyfakturované dodávkyZamestnanci | **2087,00** | **2087,00** |
| **0,00** | **0,00** |
| **0,00** | **772,26** |

Príloha č. 2 k Výročnej správe Nadácie Ministerstva hospodárstva Slovenskej republiky

za rok 2017

**VÝDAVKY NADÁCIE – PLNENIE ROZPOČTU K 31. 12. 2017**

|  |  |  |  |  |
| --- | --- | --- | --- | --- |
| ***Č.*** | ***Položka*** | ***Rozpočet 2017*** | ***Plnenie rozpočtu k******31. 12. 2017*** | ***Zostatok*** |
| 1. | technické doplnky a software | 0,00 | 0,00 | 0,00 |
| 2. | audit účtovníctva za rok 2017 | 900,00 | 900,00 | 0,00 |
| 3. | vedenie účtovníctva za rok 2017 | 647,00 | 647,00 | 0,00 |
| 4. | služobné cesty, konferencie a ubytovanie  | 0,00 | 0,00 | 0,00 |
| 5. | bežné prevádzkové náklady | 0,00 | 0,00 | 0,00 |
|  | **CELKOM** | **1547,00** | **1547,00** | **0,00** |
|  | Nepredvídateľné výdavky – 5% | 0,00 | 0,00 | 0,00 |